
TA E DESAROYO CU 
SAN NICOLAS TIN MESTER 


Tur procedura a cana corectamente pa e hotel wordo construi na 
San Nicolas den e area destina 


Durante conferencia di prensa di Gobierno 
di Aruba dialuna mainta, Prome Minister a 
contesta preguntanan riba diferente topico. 
Un topico cu actualmente ta riba mesa, cu 
oposicion lamentablemente ta bruhando tera 
cu ne, ta tocante e proyecto di Hotel Secrets, 
cu ta programa pa bin na San Nicolas entrante 
aña 2024. Gobierno desde planificacion pa 
desaroyo na San Nicolas, a cana e caminda 
aki cuidadosamente y cu determinacion pa 
tur procedura cana corectamente pa e hotel 
menciona wordo construi na San Nicolas den 
e area destina. 


E trabounan pa cu e construccion di e 
hotel a cuminsa legalmente, tur permiso ta 
otorga y tur papel ta legalmente na ordo. 
Lamentablemente, tin un grupo di hende cu 
no ta di acuerdo pa construi un hotel den 
e area aki, y a entrega un accion contra 
e "bouwvergunning" di e hotel. Y manera ta para den ley, 
cu unabes habitantenan tin cierto obhecionnan, nan mester 
wordo scucha y Gobierno tin tur respet pa e derecho aki y ta 
duna e atencion debido. Prome Minister a indica cu e ultimo 
veredicto huez a pidi pa substancia dos aspecto mas miho y ta 
finalisando esaki. Pues Gobierno ta cumpliendo cu veredicto di 
hues, pa asina por continua cu e proyecto aki. 


Prome Minister a expresa cu Gobierno tin tur atencion na e 
caso aki y ta sostene y ta kere den e proyecto aki, pasobra 
e proyecto aki lo no solamente trece desaroyo economico pa 
pais Aruba y pa San Nicolas, pero tambe lo mehora e bida 
social di tur esnan cu ta habita den e area aki, mirando cu nan 
lo por eherce nan trabou cerca di nan hogar. Prome Minister 
a splica cu tin un palabracion haci entre Gobierno di Aruba y 
Hotel Secrets, cu na momento di aplicacion pa trabou, esnan 

cu ta biba den San Nicolas, lo tin prioridad pa haya trabou 
eynan. Esaki sigur ta un alivio grandi pa e habitantenan di San 
Nicolas di no mester lanta extra trempan tur mainta pa por 
yega na pia di trabou na ora. 


E Proyecto di e hotel aki banda di beneficia esnan cu ta 
biba na San Nicolas pa haya trabou, ta bendiciona tambe 
e negoshinan na San Nicolas cu lo por brinda servicio na e 
turistanan hospedando den e hotel. Esaki ta motibonan pakico 
Gobierno lo haci su maximo esfuerso pa logra haci e proyecto 
aki un realidad. 


“Secrets pa nos ta un proyecto hopi importante y nos ta kere 
cu e lo contribui hopi na desaroyo di San Nicolas y desaroyo 
general di Aruba, specificamente, e ta trece e desaroyo cu San 
Nicolas tin mester”, Prome Minister a enfatisa. 

Ursel Arenda 


MINISTER 


TIN LEY CU TA PROTEHA NATURALESA 
Y DEN E CASO DI EMBASSY E 
NATUURSBESCHERMINGVERORDENING A 
PREVALECE — 


Na Aruba tin regla y procedura cu ta 
conta pa tur hende. Ley tambe ta 
proteha naturalesa, specificamente 
e Natuurbeschermingsverordening. 
Minister di Naturalesa, Sr. Ursell 
Arends a tene un conferencia di 
prensa pa elabora riba e procedura y e "MM 
diferencia entre un esla Iš | 

Minister Arends a cuminsa na splica 
con e procedura mester a cana, cual ta 
menciona cu tur proyecto cu impacto 
riba naturalesa mester un 'ontheffing'. 
E 'aanlegvergunning' ta duna permiso 
pa haci algo, den e caso aki pa construi 
por ehempel. E 'aanlegvergunning' 
ta condicional na 'ontheffing' cual por 
ehempel ta tene cuenta cu especienan 
den nos naturalesa cu ta protehi y 
den e caso di Embassy tres marine bioloog a constata banda 
di e yerba di caña, diferente coralnan den e beach cu a pidi 
'aanlegvergunning' p'e cual ta nifica cu e hecho ta cu Natura 
N.V. mester un permiso di excepcion(ontheffing). 


'Ontheffing' ta wordo duna door di e Minister di Naturalesa. 
Segun Natura, 'ontheffing' no ta conta pa nan, huez a dicta 
cu si. A splica tambe cu e 'aanlegvergunning' di Natura ta 
"voorwaardelijk" cual ta nifica cu sin 'ontheffing' e no ta valido. 


Dia 6 di juli, Minister a tene un reunion cu Natura y for di e 
desaroyador su banda a indica cu nan lo pidi 'ontheffing' 
solamente si Gobierno di Aruba garantisa cu e ta wordo aproba, 
esey no ta aceptabel y a wordo rechasa. Durante e mesun 
reunion, Minister Arends a propone un solucion cual ta encera 

pa desaroya e beach na banda pazuid, e propuesta a wordo 
rechasa retundamente y Natura a scohe pa corte y publicidad. 


Den transcurso di siguiente simannan email a drenta cerca 
ministerio unda ta menasa cu un caso di dafio y perhuicio 
contra Gobierno di Aruba, cual tampoco ta aceptabel mirando 
cu cualkier perdida di Natura ta resultado di consehonan legal 
ekiboca. "E pregunta critico den e caso aki e ora ta bira, kende 
a crea e impresion cu Natura unda nos lo por "fix" e permisonan 
aki?", Minister Arends ta reacciona. 


Pa termina e conferencia di prensa Minister Arends ta enfatisa 
cu e intencion no ta pa stroba desaroyo na Aruba, si no pa crea 
un desaroyo sostenibel cu lo beneficia nos bek den futuro. 
Esaki ta un precedente cu a wordo poni. Desaroyo no por cana 
su caminda independientemente di naturalesa. 

Geoffrey Wever 


MINISTER 


WEVER A REUNI 


CU EMBAHADOR HULANDES STACIONA 


NA VEN 


Recientemente minister diasuntonan economico, comunicacion 
y desaroyo sostenibel, Mr. Geoffrey Wever tabata tin un reunion 
fructifero hunto cu embahador di Reino Hulandes na Caracas, 
Venezuela, esta S.E. Robert Schuddeboom. 


Entre otro a combersa riba temanan economico, manera 
e relacion di comercio entre Venezuela y Aruba, pa cual 
recientemente a reanuda trafico maritimo entre e dos paisnan. 
Aruba ta midiendo un impacto positivo mirando e cantidad 
creciente di productonan - specialmente di nutricion basico - 
cu ta ser importa for di Venezuela desde cu a habri frontera 
maritimo. 


Tambe a elabora riba e exito y follow-up di e “Trade Mission” 
recientemente pa Colombia. Mester subraya cu Embahada 
di Reino Hulandes a hunga un rol importante den haci esaki 
un exito y un biaha mas a mustra nan disponibiladad pa sigui 
traha hunto na beneficio di Pais Aruba. Relacionnan bilateral cu 
paisnan bisiña ta keda importante y ta forma parti importante di 
minister Wever su maneho. "Nos mester mantene cooperacion 
economico saludabel entre paisnan bisiña. Aruba riba su mes 
como un pais chikito ta hopi dependiente di otro paisnan pa 
comercio", segun e mandatario 


EZUELA 


SS 1 — 


Minister Geoffrey Wever ta agradecido pa e bishita di 
embahador Schuddeboom, y ta agradecido na e disponibilidad 
desplega di parti embahada di Reino Hulandes asesora pa 
mehora lasonan bilateral economico y comercial, y resolve 
cualkier retonan di logistica cu por existi, pa asina promove 
comercio. A finalisa na cuminsa elabora riba e posibilidad pa 
un trade mission pa Venezuela, siguiendo e exito di e mision 
comercial recien. 

Minister Geoffrey Wever: 


Riba 20 di juli, 2023, Colombia ta celebra su di 213 aña di 
independencia. Como Minister di Asuntonan Economico, mi 
kier extende mi mas cordial felicitacion na tur Colombianonan 


pa nan di 213 Dia di Independencia. 


E momento historico aki ta un testimonio di forsa y resiliencia 
di e pueblo Colombiano durante nan lucha pa libertad y 
autodeterminacion. Como nacionnan bisiña den e un mundo 
interconecta, Aruba ta celebra e ocacion bunita aki hunto cu 
boso. 


Mi kier gradici Sra. Tatiana Eman pa haci e presentacion den 
Papiamento, un bunita muestra di e integracion y lasonan 
familiar di y cu personanan descendiente di Colombia dentro 


di nos pais Aruba. Laga nos tur celebra pa otro, y laga nos mira 
pa futuro cu speransa pa fortifica nos lasonan y colaboracion 
entre nos paisnan, stimulando mas crecemento y prosperidad 
mutuo. 


Feliz Dia di Independencia, Colombia! 

Minister Geoffrey Wever: 


TUR COS TA CLA PA E TRABOW DEN 
COLUMBUSSTRAAT POR SIGUI 


Diamars 18 di juli, Minister Geoffrey Wever a keda cla cu e parti 
huridico y financiero pa por soluciona e problemanan di riolering 
bou di tera. Despues cu a cuminsa cu e trabounan di e prome 
fase di revitalisacion na Columbusstraat y Wilhelminastraat. 


April ultimo e trabou nan di embeyecimento di e area mester 
a para abruptamente debi cu DOW a encontra e red di riool 
cu ta core bou di caminda den un mal estado cu mester a 
atende esaki dibiaha unda na mes momento trabounan tabata 
andando ariba e futuro plaza na Columbusstraat. 


Durante di e inspeccion riguroso a bin constata cu e “bakprofiel” 
cu ta fungi como canal pa hiba awa di yobida, tabatin varios 
problema. E “bakprofiel” tabata uno hopi bieuw y den mal 
estado. Inicialmente, a considera, pa mientrastanto habri 
caminda pa trafico, pero e caminda lamentablemente no por 
a wordo habri pa auto mirando cu e red di “bakprofiel” cu ta 


core bou henter e caminda di Columbusstraat. Esaki no por a 
wanta e peso di auto y lo ta un peliger pa nos automobilistanan. 
A opta e ora pa mantene e caminda cera mientrastanto cu 
trabounan ta sigui ariba e plaza. 


Despues di a analisa diferente posibel solucionnan a opta 
pa un sistema mas duradero y cu tin un periodo mas corto di 
construction pa soluciona e problema mas lihe posibel. 


“Nos ta lamenta cu e trabounan na Colombusstraat a haya 
retraso, lamentablemente esaki no tabata den nos man y 
door cu e sistema bieuw bou di tera ta kibra , nos a haci nos 
maximo empeño pa remedia e situacion bou di tera pa asina 
e proyecto por sigui. Nos sa cu e comerciantenan tin'e dificil, 
specialmente cu e retraso y nos ta disculpa nos mes pa esaki. 
Awo cu tur cos ta cla cu e trabow nan bou tera, por sigui. Segun 
e estimacion di e contratista den 8 siman Columbusstraat y 
parti di Wilhelminastraat por ser entrega.” 

MINISTER ENDY CROES A ELABORA RIBA E 


MINISTER 


AVANSENAN CU A TUMA LUGA NA DIENST 
PUBLIEKE SCHOLEN (DPS) 


Durante Conferencia di Prensa di Gobierno di Aruba, dia 20 di 
juli 2023, Minister di Enseñansa Endy Croes a elabora riba e 
avansenan cu a tuma luga na Dienst Publieke Scholen (DPS). 
DPS ta resorta bou di mandatario di Enseñansa. Manera ta 
conoci, pa varios aña tabatin noticia no mucho positivo di DPS 
circulando den comunidad. Na momento cu Minister Endy 
Croes a tuma over e cartera di enseñansa na september 2021 
a laga haci un inventarisacion. Tabatin hopi inkietud, hopi 
trabounan atrasa y no tabatin coordinacion. Loke cu Minister 
Endy Croes a hereda di ex- Minister Rudy Lampe tabata un 
desaster. 


Na e momento aki, DPS tin alrededor di 830 empleado, di cual 
gran parti ta docente, algun no ta docente y werkster. DPS ta 
conta cu alrededor di 6000 alumno y ta consiti di un kantoor cu 
diesun (11) empleado y dos persona den ekipo di maneho, esta 


Sr. Ivan Croes y Sra. Morela Dirkz. 


Despues, di un inventarisacion interno 
na DPS a inventarisa e problemanan 
existente, entre otro, “ambtsjubileum”, 
“kindertoelage”, “bevordering”, 
“vastlegging tijdelijke dienst en vaste 
dienst”, “pensioen registratie”, “witte 
vlek” y proyecto di data pa conecta tur 
20 scol riba un sistema digital. 


E prome liña di maneho di Ministerio 
di Enseñana pa cu DPS tabata pa 
inventarisa tur e problematicanan, 
pone nan den proyecto y traha pa 
drecha nan. E meta ta pa final di 
afia 2023 tin un DPS completamente 
actualisa cu un structura nobo y 
moderno. 


AMBTSJUBILEUM: 

Pa mas di dies (10) aña tabatin retraso. Un total di 35 docente cu 
tabatin retraso pa haya nan ambtsjubileum. Desde november 
2022 te cu maart 2023 a traha pa actualisa esaki. A traha tur 
35 Ministeriéle Beschikking (MB) y Minister Endy Croes a 
firma esakinan. Tur esnan cu mester haya nan ambtsjubileum 
den luna di augustus proximo, ya caba nan documentonan 
ta cla. Tambe, Minister Endy Croes a pidi e team finalisa tur 
ambtsjubileum di aña 2023. 


KINDERTOELAGE: 

Tabatin alrededor di 30 caso caminda cu docentenan tin 
derecho riba “kindertoelage” y no a ricibi esaki. Na luna di 
januari y februari 2023 esaki a wordo regla y e proyecto aki ta 
finalisa. 

BEVORDERING: 

Ora cu Minister Endy Croes a tuma over e cartera di enseñansa 
na september 2021, a ricibi caha di documentonan. Desde 
comienso di juli 2023 un team ta trahando riba e proyecto 
aki. Pa luna di september 2023 ta premira cu ta finalisa cu e 
proyecto. Ta trata aki di alrededor di 250 pa 300 bevordering. 


VASTLEGGING TIJDELIJKE DIENST EN VASTE DIENST: 

Minister Endy Croes a indica cu tin un retraso enorme. E 
proyecto aki tin un otro team ta trahando riba dje. Ta premira 
cu na luna di september 2023 e proyecto aki ta wordo finalisa. 


PENSIOEN REGISTRATIE: 

Mandatario di Enseñansa a indica cu un grupo grandi di 
alrededor di 120 docente tabata yama pa informa cu nan 
pensioen no a wordo registra na APFA. E motibo pa cual 
e placa no tabata pasa di Directie Financiën pa APFA ta 
paso e “paperwork” no ta na ordo, enter otro, e Ministeriële 
Beschikking (MB). Na luna di mei 2023 e team a cuminsa traha 
riba e proyecto aki y ta premira cu pa fin di augustus di e aña 
aki e proyecto ta finalisa. Unda cu e 120 MB ta wordo firma pa 
Minister di Enseñansa. 


WITTE VLEK: 
Desde aña 2012, ora cu a cuminsa cu e sistema nobo NPR a 
bay na vigor tabatin hende cu no tabata paga prima of e aña ey 


no a paga prima y nan a cay den un bashi. Ta trata di un grupo 
di alrededor di 50 persona. E proyecto aki ta tuma un tiki mas 
tempo y tin mester di conseho di Departamento di Recurso 
Humano (DRH) pa wak con ta bay corigi esaki. E proyecto aki 
mester ta finalisa pa fin di aña 2023. DRH tin dos persona cu a 
cuminsa asisti DPS pa asina duna nan contribucion profesional. 
Banda di esaki, a acerca un compania externo pa traha un 
organogram nobo pa DPS. Lo presenta e organogram nobo 
den luna di augustus na DRH pa asina nan duna conseho. 
Unabes tin un consenso, ta presente e organogram na 
Conseho di Ministero pa aprobacion. Despues ta sigui cu e 
implementacion pa un direccion nobo. Den e lunan nos dilanti 
ta duna mas informacion y detaye di esaki. 


DPS tabata e unico “schoolbestuur” cu no tabatin un sistema 
di data. Tur sistema lo conecta via cloud den 2023. Unabes, cu 
DPS tin tur 20 scol conecta riba e sistema por tuma decision 
a traves di data. Tambe, lo conecta via “interface” tur 20 scol 
di DPS cu Departamento di Enseñansa. Despues di esaki, ta 
prepara pa e siguiente stap cu ta pa entrega e data di tur e 
“schoolbesturen” na Departamento di Enseñansa pa asina tur 
85 scol na Aruba ta riba un solo sistema. Esaki sigur lo yuda 
y facilita gobiernonan pa den futuro tuma decision a traves di 
data. Minister Endy Croes a felicita e team di DPS. Un team 
chikito pa atende cu tanto problema, pero sigur a haci stapnan 
grandi pa actualisa DPS. 

“Mi ta gradici cada un di boso pa boso esfuerzo, dedicacion y 
contribucion na progreso di pais Aruba” 


En conexion cu e dia di independencia di 
Colombia, Minister Glenbert Croes ta felicita e 
digno pueblo di Colombia, na Colombia, tur e 
Colombianonan cu ta biba na Aruba y full rond 
mundo riba nan dia tan special. 

Minister Croes a indica cu pa e pueblo di Aruba, e 
celebracion aki ta uno importante, mirando cu e 
lucha, pa libertad di paisnan manera Venezuela, 
Colombia, Peru, Ecuador y Panama, ta loke a 
inspira nos libertador pa lucha pa e libertad di 
nos isla, y cu awe, Aruba ta un pais autonomo, 
cu su status aparte den Reino Hulandes. 


Riba e gran dia aki, Colombia ta celebra su di 
213 aña di independencia, na unda nos como 
Arubiano, ta corda cu gran afecto, nan lidernan 
cu tabata den diferente bataya pa liberacion di 
nan pais. Hunto cu e comunidad di Colombia, 
nos ta celebra e batayanan aki como muestra 
di determinacion pa logra nan meta grandi, di ta 
un pais liber. 


Minister Croes ta gradici e pueblo Colombiano 
cu a bin Aruba y haci di nos dushi isla, nan 
hogar. “Manera libertador Betico Croes a bisa, 
Arubiano no ta solamente esun cu a nace na 
Aruba, sino esun cu a bin di su pais di origen pa 
forma nan famia aki, y contribui na progreso di 
nos pais. Mi ta gradici cada un di boso pa boso 
esfuerzo, dedicacion y contribucion na progreso 
di pais Aruba” Minister Croes a expresa. 


Union ta importante pa cualkier sociedad pasobra 
e ta e base di forsa, poder, guia, curashi y 
desaroyo. Union ta provee un fuente constante di 
motivacion positivo y e ta e vinculo pa logronan 
grandi. Esey ta loke Aruba a demostra, den union 
y cu positivismo a logra recuperacion despues di 
varios crisis tras di otro. 


„2023 ANA DI UNION Y POSITIVISMO! 


